ઉત્તમભાઈએ એમના જીવનમા ક્યારેય પણ દાન આપવામા પાછુ વળી ને જોયુ નથી.પોતાનુ ગામ હોય કે સમાજ સંસ્થા હોય કે હોસ્પિટલ,ઉપાશ્રય હોય કે આરાધના ધામ –બધે જ એમણે દાન ની સરવાણી વહાવી છે.અમદાવાદ ના સિવિલ હોસ્પિટલ ના પ્રાગણ મા ઉભેલી યુ.એન.મહેતા હાર્ટ હોસ્પિટલ એનુ જ પરિણામ છે.અહી ગરીબો ને રાહત દરે અને વિના મૂલ્યે સારવાર મળે છે એ ઉત્તમભાઈ ના માતબર દાન ના પ્રતાપે શક્ય બન્યુ છે.જીવન મા અનેક તડકી-છાયડી જોયા બાદ સફળતા ના સર્વોત્તમ શિખરો સર કરનાર,જીવન મા નાના મોટા અનેક રોગો સામે હિમતભેર બાથ ભીડી એમાંથી સાંગોપાંગ બહાર નીકળનાર અને પ્રબળ જિજીવિષાને કારણે ઘણી વખત મ્રુત્યુ ઉપર વિજય મેળવનાર ઉત્તમભાઈ મહેતા એ સને ૧૯૯૮ની એકત્રીસમી માર્ચે ડાયાલિસિસ પર હતા ત્યારે પોતાની જીવનલીલા સંકેલી હતી.પહેલી એપ્રીલે નીકળેલી એમની સ્મશાન યાત્રા મા ઉમટેલા અનેક ક્ષેત્ર ના આગેવાનો,નામાકિંત હસ્તીઓ,અનેક સંસ્થાઓ ના અગ્રણીઓ જૈન સમાજ ના મહાનુભાવો અને કેટલીય વ્યક્તીઓ ની આંખો મા આંસુઓ ઉભરાયા હતા. કેમ કે ,તેઓ એવા માનવીને વિદાય આપી રહ્યા હતા કે ,જેને માથે મોત હોવા છતા તેણી જીવન જીવી જાણ્યુ હતુ.પોતાની પાસે પૈસા કે પીઠબળ્ કશુય નહોતુ છતાય પુરૂષાર્થ થી સમૃદ્ધિ ના શિખરો સર્જ્યા હતા, પ્રારંભ મા જીવન મા કટુતા ,ઉપેક્ષા અને લાચારીનો અનુભવ કરનાર ઉત્તમભાઈના હદય માંથી તો સદૈવ સ્નેહ નુ અમીઝરણું વહેતુ રહ્યુ હતુ.જીવનનો જંગ બહાદારીપૂર્વક ખેલનાર એકલવીર યોધ્ધા ઉત્તમભાઈ મહેતા ને સો…સો…સલામ.